paragraph_text: Kinga se rodila 5. ožujka 1224., kao drugo od desetero djece kralja Bele IV. i Marije Laskaris, kći grčkoga vladara u Niceji. Odrasla je u katoličkoj sredini i tradiciji. Od ugarske dinastije Arpadovića, iz koje potječe, bilo je mnogo svetaca. Iz dinastije potječe Stjepan I. Sveti, glavni svetac zaštitnik Mađarske i njegov sin sveti Emerik. Posebno mjesto zauzimaju žene: sveta Ladislava te Kingine tete: sveta Elizabeta Ugarska, sveta Hedviga Šleska i sveta Janja Praška i napokon, Kingine sestre: sveta Margareta Ugarska i blažena Jolanda Poljska. Još jedna druga sestra Konstanca umrla je na glasu svetosti.